## Saksliste til

## Årsmøte i Spro vel

## 15.06.2024

Sted: Søndre Spro brygge

Tid: 19.00–20.00. Etter årsmøtet er det fest for alle beboere. Ta med noe til grillen, og gjerne noe å sitte på.

1. **Åpning/velkommen**

a. Godkjenne innkalling

b. Valg av møteleder

c. Valg av referent

d. Valg av to personer til å undertegne protokollen

1. **Godkjenne stemmeberettigede**
2. **Saker til avstemming**:

*Hvem kan bli medlem av Spro Vel*

Det har vært praktisert at kun husstander med gårdsnummer 26 kan være medlemmer av Vellet.

Styret har vurdert at dette bør endres i tråd med forslag til «Formål» i de nye vedtektene.

Styret anser at Spro havn (Gårdsnummer 26, bruksnummer 5) vil ha andre behov for et Vel/sameie (veibelysning, vintervedlikehold av veier, vann/avløp etc) enn det resten av beboerne på Spro. Styret innstiller derfor at Spro havn ikke blir en del av Spro Vel.

Tilsvarende ser Styret at eiendommer sør for dagens grense har mer felles utfordringer som Spro generelt (private veier som må måkes, vann/avløpsutfordringer, veibelysning etc).

Styret innstiller derfor at grensen for hvem som kan bli medlemmer i Spro Vel flyttes sør for Gaupa. Dette er i samråd/forståelse med Fagerstrand Vel.

Se oversiktsbilde i de vedlagte nye vedtektene.

Spro Vel bør inngå et systematisk samarbeide med Sameiet for Spro Havn

*Forslag til vedtak: Spro Vels nedslagsfelt justeres i tråd med de nye vedtektene.*

*Endre Spro Vells vedtekter*

Styret ser det som nødvendig å tydeliggjøre formålet til Vellet, og hvem som skal kunne motta våre tjenester (måking, badstue, kajakk, sammenkomster)

I tillegg ønsker vi å tydeliggjøre hvordan foreningen driftes mht formaliteter knyttet til Årsmøte, og med det hvordan medlemmene kan påvirke hva Vellet skal drive med, og hvordan eiendom/ressurser forvaltes.

*Forslag til vedtak: De nye vedtektene vedtas.*

1. **Årsrapport 2023-2024**

[**Ny nettside!**](http://www.Sprovel.no)

Ruth har tatt ansvar for Vellets hjemmeside, og sørget for at siden er meroversiktlig og lekker. Nettsiden driftes på en annen plattform som koster kr 2.400 pr år. Styret ønsker at nettsiden skal være hovedmåten medlemmene kan holde seg oppdatert på hva som skjer på Spro, og anser de økte kostnadene som nødvendig for dette.

Inntil vi får muligheten til å sende push-varsler til de som ønsker det, vil vi fortsette å sende beskjed om at det er nyheter på nettsiden som er viktig via Facebook-siden vår.

**Dugnad**

Det var veldig godt oppmøte, og mye kanalisert energi som medførte at vi fikk gjort alt vi hadde planlagt. Den rustne stålbryggen til kommunen (sør for Velstranden) ble fjernet, og det er nå tilrettelagt for å montere en ny. Til dette vil vi invitere til en arbeidsgruppe for å få den nye på plass.

Stranden ble ryddet, vegetasjon fjernet (og brent), badeflåte ble lagt ut, ventehuset på Søndre Spro brygge ble grundig vasket, og mange meter piggtråd ble fjernet. Vellet minner om at piggtråd bare er lovlig om toppen av gjerdet bøyer innover i minst 45° vinkel, og selve gjerdet er minst 1,25 m høyt.

Etter dugnaden var det enkel mat og drikke og et hyggelig lag på Søndre Spro brygge.

**Ny badebrygge/badeflåte**

Vellet har inngått avtale med Nesodden kommune om å overta betongplattingen og jernbryggen sør for Velstranden i 21 år. Vi har søkt Sparebankstiftelsen om midler til å dekke kostnadene til oppgradering og avventer svar fra de innen Årsmøtet skal avholdes.

Seim har forært Vellet en badeflåte som ligger ved Velstranden. Vi håper både den vil bli flittig brukt fremover.

**Utbygging av gang/sykkelvei/vann/kloakk**

Vellet har informert forløpende om status mht legging av vann- og avløpsledninger på vår nettside.

Vellet har lagt til rette for at det skal opprettes et Vann- og avløpslag ved å dekke kostnader knyttet til etablering av Samvirkelagene inntil kr 30.000. Styret anser dette som et lån som tilbakebetales når Samvirkelaget går over i driftsfase (etter at anlegget er ferdigstilt.

Interimstyret i Samvirkelaget har invitert alle beboere til et informasjonsmøte der blant annet frivillig deltakelse i Samvirkelaget var et tema. Det vil også bli invitert til et nytt informasjonsmøte på Bakkeløkka 29. august klokken 19.00

**Måkesamarbeidet:**

Samtlige eiendommer som er pålagt måking (51 stk) har betalt kontigenten. Det er første gang at alle har betalt innen Årsmøtet siden Vellet gjenoppsto i 2013! Det setter Styret setter stor pris på at innbetalingene skjer uten purringer, da det er en del administrasjon med dette. Takk til alle!

Det har vært mye snø i år, og færre klager på måkingen enn i fjor. Styret er godt fornøyd med måkesamarbeidet i år.

**Bruk av badstuen:**

15 husstander bruker badstuen i år. Badstuen har blitt brukt 205 ganger siden Årsmøtet i 2023. Dette er noen færre ganger enn året før. Men badstuen sørger for at brygga brukes jevnlig og skaper et samlingspunkt for alle. Styret minner om at alle husstander kan bli medlem av Badstuelaget, og at du får den for deg selv i tidspunktet du reserverer den.

**Felles robåt for medlemmene**

Jollen ligger klar for alle som ønsker å ha mulighet til å legge ut bøye til egen båt. Når du har kommet deg ut i din båt, hekter du jollen tilbake i sin bøye slik at andre også kommer seg ut til sine båter.

På denne måten tilgjengeliggjør vi sjøen for flere ved at det er en billig måte å kunne ha båt på for alle som ellers ikke har strandeiendom til å legge jollen på.

For praktisk info om mulighet, kostnader etc knyttet til å legge ut bøye, kan Styret eller andre kjentpersoner kontaktes.

**Felles kajakk for medlemmene**

Det var lite (intet) behov for å bruke Vellets kajakker i åpret som gikk. Styret fjerner den ene av to kajakker, og lar den som er enklest ligge videre i 2024. Basert på bruken i 2024 vurderes tilbudet fremover.

**Regnskap**

**Konto 0530.58.50979 Vintervedikehold.**
I løpet av 2023 kom den inn innbetalinger for kr 75.000, mens det gikk ut kr 55.000 (i hht avtale om måking).

Disponibelt beløp pr 9. mai 2024 er kr 49 044,68

**Konto 0539.13.93852 Kontingent konto**

Siden Årsmøtet i 2023 har det kommet inn kr 136 832,16 til medlemskontoen, men bare 42.500 var medlemskontigenter. Resten var enten til Måkekontigent, Badstuemedlemskap, eller Kajakkstativ.

Disponibelt beløp pr 9. mai 2024 er kr 104 039,36

**Konto 1506.22.47506 SØNDRE SPRO BADSTUE LAG**

Siden Årsmøtet i 2023 har det kommet inn innbetalinger for kr 24.400, mens det har vært utgifter på kr -9 984,15.

Disponibelt beløp pr 9. mai 2024 er kr 20 768,74,-

1. **Innkomne forslag**

Ingen.

1. **Budsjett 2024/2025**
2. Styret foreslår å opprettholde medlemsavgiften: Kr 500
3. Styret foreslår å redusere avgiften til vintervedlikehold fra Kr 1.500 pr bebygd eiendom til kr 1.000,-
4. Styret foreslår å opprettholde badstuemedlemsavgiften: Kr 1.400
5. Styret foreslår en medlemsavgift for bruk av kajakkstativ til kr 150 pr år.

1. **Valg**

Styret har frem til årsmøtet bestått av følgende medlemmer:

Leder: Øyvind Kramer
Styremedlemmer: Rune Werner og Bjarte Sæthre, Truls Pettersen, Ruth Lothe, Kjersti Borchevink Maagerø og Morten Teien Sekkeseter.

Bjarte Sæthre og Øyvind Kramer trer ut av styret.